Lars Arholm

Lars Arholm (født 18. mars 1919 i Fitjar, død 8. desember 2011 i Stavanger) var en norsk krigsseiler under andre verdenskrig.

 Bakgrunn og virke 
Arholm forlot Norge om bord på MK «Straumøy» som gikk ut fra Brandasund 31. august 1941 og ankom Lerwick 2. september.Lars Rimbereid, Etter eksplosjonen og røykskya blei havet flatt - Lars Arholm om livet som sjømann (2006) s. 17-20. Etter ankomst Storbritannia ble han skytter på jageren «Glaisdale» og tjenestegjorde om bord i Den engelske kanal, i konvoieskorte til Nord-Afrika og under landgangen i Normandie.Lars Rimbereid, Etter eksplosjonen og røykskya blei havet flatt - Lars Arholm om livet som sjømann (2006) s. 31, 36, 43, 61-67. Da «Glaisdale» ble satt ut av tjeneste etter en minesprengning 23. juni 1944, ble Arholm overført til Shetlandsgjengen.Lars Rimbereid, Etter eksplosjonen og røykskya blei havet flatt - Lars Arholm om livet som sjømann (2006) s. 66-67. Han var først en tur med KNM «Hitra» før han ble fast mannskap på KNM «Vigra».Lars Rimbereid, Etter eksplosjonen og røykskya blei havet flatt - Lars Arholm om livet som sjømann (2006) s. 70-71.

Etter krigen arbeidet Arholm på skoleskipene «Brand V» og «Gann».«Englevakt i badedrakt» , rogalandsavis.no, 11. november 2008, besøkt 16. juli 2013.

 Utmerkelser 
For krigsinnsatsen ble Arholm tildelt Krigsmedaljen, Deltagermedaljen og Haakon VIIs 70-årsmedalje. Av britene ble han dekorert med 1939–1945 Star, Atlantic Star, Africa Star, France and Germany Star, Defence Medal og War Medal.Lars Rimbereid, Etter eksplosjonen og røykskya blei havet flatt - Lars Arholm om livet som sjømann (2006) s. 83.

Ved 60-årsmarkeringen av landgangen i Normandie ble Arholm tildelt den franske Æreslegionen.«Stavangermann hedres i Normandie i dag» , aftenbladet.no, 7. juni 2004, besøkt 16. juli 2013.

 Referanser 

 Litteratur 
 Lars Rimbereid: Etter eksplosjonen og røykskya blei havet flatt - Lars Arholm om livet som sjømann (2006) ISBN 82-303-0785-7

 Eksterne lenker 

 «Lars Arholm», fra nettstedet Sjøhistorisk database

Kategori:Medlemmer av Shetlandsgjengen
Kategori:Krigsmedaljen
Kategori:Deltagermedaljen
Kategori:Haakon VIIs 70-årsmedalje
Kategori:Æreslegionen
Kategori:Personer fra Fitjar kommune